Office for Budget Responsibility
Office for Budget Responsibility (Styrelsen for Budgetansvar) eller OBR blev oprettet af George Osborne, som var finansminister i David Camerons konservative-liberaldemokratiske koalitionsregering fra 2010-2015. Styrelsen blev angiveligt oprettet for at give regeringsuafhængige vurderinger af regeringens økonomiske politik og den britiske økonomis tilstand. George Osborne fremhævede at der var brug for en sådan styrelse, fordi han mente at finansministeriets prognoser for økonomien ofte var overoptimistiske. Det blev overvejende bemandet med embedsmænd, der tidligere havde arbejdet i finansministeriet, hvilket førte til kritik af om OBR nu også var uafhængigt af regeringen. 